Bandundu (provincija)
Bandundu provincija (pranc. Province du Bandundu) – buvusi provincija Kongo Demokratinės Respublikos vakarinėje dalyje. Ribojosi su Kinšasa ir Žemutiniu Kongu vakaruose, su Kongo Respublika – šiaurės vakaruose, su Pusiaujo provincija – šiaurėje, su Vakarų Kasajumi – rytuose bei su Angola – pietuose. Administracinis centras – Bandundu. 2015 m. panaikinta išskirsčius į kelias naujas provincijas.